|  |  |  |
| --- | --- | --- |
| БАТЛАВ  БИЕИЙН ТАМИР, СПОРТЫН ГАЗРЫН  ДАРГА Д.ДЭЛГЭРБАЯР |  | БАТЛАВ  ОРХОН АЙМГИЙН САМБО БӨХИЙН ХОЛБООНЫ ТЭРГҮҮН С.БАТЖАРГАЛ |

Орхон аймаг Дугаар № 2021 оны 03-р сарын -ны өдөр

**ХАМТРАН АЖИЛЛАХ ГЭРЭЭ**

НЭГ. НИЙТЛЭГ ҮНДЭСЛЭЛ

* 1. Энэхүү гэрээний зорилго нь Монгол улсын Ерөнхийлөгчийн 2015 оны 144 дүгээр зарлиг, Төрийн бус байгууллагын тухай хуулийн 9 дүгээр зүйлийн 9.3 дахь заалт, Биеийн тамир, спортын тухай хуулийн 11.1 дэх заалт, Засгийн газрын хэрэгжүүлэгч агентлаг – Биеийн тамир, спортын газрын даргын 2019 оны 09 дүгээр сарын 26-ний өдрийн А/315 тоот тушаалаар үүрэг олгогдсны дагуу

Энэхүү Хамтран ажиллах гэрээ (цаашид **“Гэрээ”** гэх)-г:

*Нэг талаас:*

Биеийн тамир, спортын газрыг төлөөлж дарга ............ овогтой ............. (цаашид “**А тал”** гэх); болон

*Нөгөө талаас:*

Холбооны тэргүүн ............ овогтой ............., ............ овогтой ............. (цаашид **“Б тал”**гэх ) (цаашид тусад нь **“Тал”**, хамтад нь “**Талууд**” гэх нар нь дор дурдсан нөхцөлтэй гэрээ байгуулж хамтран ажиллахад оршино.

ХОЁР. ГЭРЭЭНИЙ ЗОРИЛГО

2.1 Спортын холбоо нь тухайн спортын төрлийг дэлгэрүүлэхэд чиглэсэн үйл ажиллагаа явуулах, төлөөлөгчийн газар, салбар, спортын клубээр дамжуулан тамирчдын залгамж халааг үе шаттайгаар бэлтгэх, иргэнд идэвхтэй хөдөлгөөн, спортоор хичээллэх нөхцөлийг бүрдүүлэн ажиллахад Биеийн тамир, спортын газартай хамтран ажиллан дэмжлэг үзүүлэхэд оршино.

ГУРАВ. А ТАЛЫН ЭРХ, ҮҮРЭГ

3.1 Биеийн тамир, спортын газар дараах чиг үүргийг хүлээнэ.

3.1.1 Биеийн тамир, спортын газар нь орон нутагт зохион байгуулах гэж буй уралдаан тэмцээнийг заал, талбайгаар хангах.

3.1.2 Биеийн тамир, спортын газар нь зохион байгуулах уралдаан тэмцээний төсвийг хуваарьлагдсан төсөвт багтаан дэмжлэг үзүүлэн ажиллах.

3.1.3 Биеийн тамир, спортын газар нь зохион явагдаж буй уралдаан тэмцээний явцад хяналт тавин хамтран ажиллана.

3.1.4 Биеийн тамир, спортын газар нь шаардлагатай мэдээлэл, албан тоот, тамга тэмдгийг тухайн холбоонд цаг тухай бүрт явуулж, дэмжлэг үзүүлнэ.

3.1.5 Аймгийн Засаг даргын 2013 оны А/598 дугаар захирамжаар батлагдсан "Аймгийн хэмжээнд Биеийн тамирын багш, дасгалжуулагч, биеийн тамирын хамтлаг, спортын холбоог шалгаруулах журмын дагуу шилдэгүүдийг шалгаруулна.

3.1.6 Биеийн тамир, спортын газар нь өсвөрийн шигшээ багийн дасгалжуулагч тамирчинг спорт холбоодтой хамтран сонгон шалгаруулна.

3.1.7 Биеийн тамир, спортын газар нь өсвөрийн шигшээ багт шалгарсан тамирчдаас бие бялдрын сорил авч бэлтгэлжилтийн түвшинг тогтооно.

ДӨРӨВ. Б ТАЛЫН ЭРХ, ҮҮРЭГ

4.1 Спортын холбоо нь дараах чиг үүргийг хүлээнэ.

4.1.1 Спортын холбоо нь Монгол Улсын хууль тогтоомжийн дагуу тухайн спортын төрлийн олон улсын холбооны дүрэмд нийцүүлэн үйл ажиллагаа явуулна.

4.1.2 Спортын холбоо нь уралдаан тэмцээн зохион байгуулахдаа санхүүгийн эх үүсвэрийг ивээн тэтгэгч, хувь хүн, аж ахуй нэгж байгууллагын санаачлагаар төсвийг бүрдүүлж болно.

4.2.1 Спортын холбоо нь тухайн онд зохион байгуулах тэмцээн уралдааны жилийн ажлын төлөвлөгөөг гаргаж БТСГ-ын хариуцсан мэргэжилтэнд хүлээлгэн өгнө.

4.2.2 Спортын холбоод нь тухайн спортын төрлөөр өсвөрийн шигшээ багийн дасгалжуулагч, тамирчдыг сонгон шалгаруулж БТСГ-т санал болгон, гурвалсан гэрээ байгуулан баталгаажуулж шигшээ баг бүрдүүлнэ.

4.2.3 Спортын холбоо нь тухайн онд оролцсон уралдаан тэмцээн, үйл ажиллагааны тайлангаа жил бүрийн 12-р сарын 10 ны дотор гаргаж БТСГ-ын тухайн спортын төрлийг хариуцсан мэргэжилтэнд хүлээлгэн өгнө. Тогтоосон хугацаанд тайлангаа өгөөгүй тохиолдолд энэхүү гэрээний 3.1.5 заалтын онооноос хасагдана..

4.3 Спортын холбоо нь тэмцээн уралдаанд оролцохдоо

4.3.1Спортын холбоод улс, бүс, тив дэлхийн чанартай тэмцээн уралдаанд оролцохдоо тэмцээний удирдамж, тамирчдын мэдүүлгийг холбооны тамга тэмдэг, БТСГ-ын даргын гарын үсэг, тамга тэмдгээр баталгаажуулна.

4.3.2 Спортын тэмцээн уралдаанд оролцох зардлын урьдчилсан төсвийг гаргаж хянуулах. (тэмцээний удирдамж мэдүүлгийг хавсаргах).

4.4 Спортын холбоо нь тэмцээн уралдаан хамтран зохион байгуулахдаа

4.4.1 Спортын холбоо нь зохион байгуулах гэж буй уралдаан тэмцээний удирдамж, ажлын төлөвлөгөөг тэмцээн болохоос 1 сарын өмнө гаргаж тухайн спорт хариуцсан мэргэжилтэнд хүлээлгэн өгнө.

4.4.2 Спортын тэмцээн уралдаан зохион байгуулах зардлын урьдчилсан төсвийг гаргаж БТСГ-ын хариуцсан мэргэжилтэнд хянуулах.

4.4.3 Тэмцээн уралдаанд оролцсон, зохион байгуулсан тайлан мэдээг, тэмцээний санхүүгийн тайланг (и- баримт) тэмцээн явагдаж дууссанаас хойш ажлын 3 хоногийн дотор тухайн спорт хариуцсан мэргэжилтэн санхүүд хүлээлгэн өгнө.

ТАВ. ХАРИУЦЛАГА

5.1 Спортын холбоо нь тэмцээн зохион байгуулахад дэмжлэг үзүүлэх зорилгоор олгосон санхүүжилтийг төсөвт зааснаар зарцуулна.

5.2 Гэрээг байгуулах болон хэрэгжүүлэх бүхий л үе шатуудад талууд ёс зүйн хэм хэмжээг чанд мөрдөн, ашиг сонирхолын аливаа зөрчил гаргахгүй байх нөхцлийг бүрдүүлж ажиллана.

ЗУРГАА. БУСАД

* 1. Гэрээг адил хүчинтэй 2 хувь үйлдэнэ.
  2. Талууд харилцан тохиролцсоны үндсэн дээр гэрээнд нэмэлт өөрчлөлт оруулж болно.
  3. Талууд харилцан нэмэлт өөрчлөлт оруулахдаа гэрээ байгуулсан зарчмаар шийдвэрлэх ба нэмэлт өөрчлөлт нь гэрээний салшгүй хэсэг байна.
  4. Талууд гарын үсэг зурснаар энэхүү гэрээ хүчин төгөлдөр болно.
  5. Гэрээтэй холбоотой үүссэн маргааныг талууд зөвшилцөх зарчмаар шийдвэрлэнэ. Зөвшилцлийн замаар шийдвэрлэх боломжгүй бол Монгол Улсын шүүхээр шийдвэрлүүлнэ.

|  |  |  |
| --- | --- | --- |
| БИЕИЙН ТАМИР, СПОРТЫН  ГАЗРЫГ ТӨЛӨӨЛЖ |  | СПОРТЫН ХОЛБООГ ТӨЛӨӨЛЖ |
| БИЕИЙН ТАМИР, СПОРТЫН  ГАЗРЫН МЭРГЭЖИЛТЭН |  | ХОЛБООНЫ ЕРӨНХИЙ НАРИЙН БИЧГИЙН ДАРГА |